মুখ্যমন্ত্রীর হুঁশিয়ারিকে উড়িয়ে দিয়ে রাম নবমীর দিন অস্ত্র নিয়েই প্রকাশ্যে ঘুরলেন বিজেপি রাজ্য সভাপতি দিলীপ ঘোষ। তাঁর দেখানো পথেই এ দিন রাজ্যের বিভিন্ন প্রান্তে সশস্ত্র মিছিল নিয়ে বেরোয় বিজেপি এবং বজরং দল-সহ বিভিন্ন হিন্দু সংগঠন। 
নিজের বিধানসভা কেন্দ্র খড়্গপুর শহরে এ দিন সকাল থেকেই উপস্থিত ছিলেন দিলীপ। প্রথমে ঝাপেটাপুরের একটি হনুমান মন্দিরে গিয়ে পুজো দেন দিলীপ। বিভিন্ন কয়েকটি আখড়ায় ঘোরেন তিনি। এর পরে ২৯ নম্বর ওয়ার্ডে গিয়ে একটি আখড়ার সঙ্গে থাকা তলোয়ার হাতে তুলে নিয়ে ঘুরে বেড়ান তিনি। দিলীপের সামনেই তলোয়ার, রামদা-সহ বিভিন্ন অস্ত্র সাজিয়ে রাখা হয়। যা নেড়েচেড়ে দেখেন দিলীপ। 
খড়্গপুরে দিলীপ, রায়গঞ্জে অস্ত্র মিছিল। দেখুন ভিডিও ১
 

অস্ত্র মিছিল নিয়ে দিলীপ বলেন, ‘‘মমতা বন্দ্যোপাধ্যায়ের দল, সরকার জন্মানোর অনেক আগে থেকে পশ্চিমবঙ্গের মানুষ অস্ত্র নিয়ে মিছিল করে রাম নবমী পালন করে আসছেন। উনি যে নির্দেশ দিয়েছেন, তাঁর ওনার। মানুষের নয়।’’

এই বিষয়ে অন্যান্য খবর

দিলীপের তলোয়ার-গদার ভয়ে এ কী করলেন মমতা! ৩ বিপদের আশঙ্কা


তবে শুধু পশ্চিম মেদিনীপুর নয়, বীরভূম, উত্তর দিনাজপুর, পুরুলিয়া-সহ রাজ্যের বিভিন্ন প্রান্তে এ দিন সশস্ত্র মিছিল বের করে গেরুয়া বাহিনী। উত্তর দিনাজপুরের রায়গঞ্জে অস্ত্র হাতে নিয়েই শোভাযাত্রা করে রামনবমী উদযাপন সমিতি।  এই শোভাযাত্রায় বেশ কয়েকজনের হাতে অস্ত্র দেখা যায়। হাজার পঞ্চাশেক ‘রাম ভক্ত’  রায়গঞ্জ শহরের শিলিগুড়ি মোড় থেকে শুরু করে দেবীনগর পর্যন্ত পরিক্রমা করেন। মিছিলের মধ্য গান বাজিয়ে অস্ত্রের সঙ্গে চলে উদ্দাম নাচ।
হাওড়ায় রাম নবমীর মিছিল তৃণমূলের, দেখুন ভিডিও ২
 

বীরভূমের রামপুরহাটে রাম নবমীর মিছিলে যোগ দেন বিজেপি নেত্রী লকেট চট্টোপাধ্যায়। তাঁর হাতেও ত্রিশূল দেখা গিয়েছে। অন্য দিকে বীরভূমের বিভিন্ন প্রান্তে তৃণমূলের পক্ষ থেকেও বর্ণাঢ্য শোভাযাত্রা বের করা হয় রাম নবমী উপলক্ষে। হাওড়ার ঘুসুড়ির ঘাসবাগানে রাম নবমী উপলক্ষে মিছিল বের করে তৃণমূল কংগ্রেস। সেখানে উপস্থিত ছিলেন স্থানীয় বিধায়ক এবং রাজ্যের মন্ত্রী লক্ষ্মীরতন শুক্ল।

রামনবমী অনুষ্ঠানে শুভেন্দু অধিকারী 
পূর্ব মেদিনীপুরের তমলুকে রাম নবমীর অনুষ্ঠানে হাজির ছিলেন পরিবহণমন্ত্রী শুভেন্দু অধিকারী।